钦定古今图书集成/方舆汇编/职方典/第1392卷 > 《黎岐奏略》海瑞
## 钦定古今图书集成/方舆汇编/职方典/第1392卷 > 《黎岐奏略》海瑞

“臣窃观琼州黎岐，譬之人焉，黎岐心腹，州县四肢。黎
岐为寇，是心腹之疾也。心腹之疾不除，将必浸淫四
溃，而为四肢之患。为今之计，莫若敕郡臣中知识事
机、力可大任、不贪富贵、志在立功者，以之充兵备副
使，以专制黎之任。琼去京师万里，当事请裁，或致迟
误，设立县所，限其大概，乘机审势，听其便宜。凡一切
招民置军、设里建学，迁创县所、屯田、巡司驿逓诸事不许抚按臣等从中节制，年年借用，许其调广西土
兵。广东官军打手值变故，许其调用，约万人量拨一
次大征银粮之半，以充其费。三年后考其成功，七年
稽其变化之效，假以节制之柄，宽其行事，而又功少
有成，必擢其官，事少不效，必重其罪。”虽不尽心力而
为之。不可得也。